CCET เศร้า Q2/59 กำไรลดลง 21% จ่อปันผล 0.06 บ./หุ้น XD 29 ส.ค.นี้
CCET เศร้า Q2/59 กำไรลดลง 21% มาที่ 235.27 ลบ. จากปีก่อนมีกำไร 298.56 ลบ. เหตุรายได้จากการขายลดลง-ค่าใช้จ่ายเพิ่มขึ้น ขณะที่ 6 เดือนแรกมีกำไรอยู่ที่ 499.16 ลบ. ลดลง 19% จากปีก่อนมีกำไร 617.78ลบ. พร้อมปันผล 0.06 บ./หุ้น XD 29 ส.ค.59 จ่าย 9 ก.ย.นี้
11 ส.ค. 2559

บริษัท แคล-คอมพ์ อีเล็คโทรนิคส์ (ประเทศไทย) จำกัด (มหาชน) หรือ CCET รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 235.27 ล้านบาท หรือกำไรสุทธิ 0.05 บาทต่อหุ้น ลดลง 21% จากช่วงเดียวกันของปีก่อนที่มีผลกำไรสุทธิ 298.56ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการขายสินค้าลดลงและค่าใช้จ่ายในการขายและบริหารเพิ่มขึ้น
อย่างไรก็ตาม ผลการดำเนินงานช่วง 6 เดือนแรกมีผลกำไรสุทธิ 499.16 ล้านบาท หรือ 0.11 บาทต่อหุ้น หรือลดลง 19% จากช่วงเดียวกันของปีก่อนที่มีกำไรสุทธิ 617.78 ล้านบาท หรือ 0.14 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค.2559ถึงวันที่ 30 มิ.ย.2559 อัตราจ่ายเป็นเงินสด 0.06บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 29 ส.ค. 2559 ทั้งนี้ กำหนดจ่ายเงินปันผลในวันที่ 9 ก.ย.2559